b'\n_START_ARTICLE_\nSveti figovec\n_START_SECTION_\nOpis\n_START_PARAGRAPH_\nVrstno ime tega fikusa izvira iz latinske besede Religiosus, ki pomeni veren. Po legendi naj bi namre\xc4\x8d Buda dobil navdih za svoj nauk med meditacijo pod tem drevesom, zaradi \xc4\x8desar je ta fikus sveto drevo med hinduisti, d\xc5\xbeainisti in budisti._NEWLINE_Podobno kot tudi drugi fikusi je tudi sveti figovec drevo, sestavljeno iz ve\xc4\x8d debel, v katere se med rastjo spreminjajo ukoreninjene zra\xc4\x8dne korenine. Sveti figovec dose\xc5\xbee do 30 metrov v vi\xc5\xa1ino in ima ogromno in gosto sestavljeno kro\xc5\xa1njo._NEWLINE_Veliki celerobi sr\xc4\x8dasto oblikovani in na koncu koni\xc4\x8dasti listi so name\xc5\xa1\xc4\x8deni na 6-10 cm dolge peclje. Mladi listi imajo izrazite ro\xc5\xbenate listne \xc5\xbeile, stari listi zrastejo do dol\xc5\xbeine 10-17 cm in so \xc5\xa1iroki med 8-12 cm. S starostjo postanejo zelenkasto modri z \xc5\xbeilami slonoko\xc5\xa1\xc4\x8dene barve._NEWLINE_Plodovi so drobne \xc5\xa1krlatno rde\xc4\x8de fige, ki nastanejo v listnih pazduhah.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nDrevo izvira iz Indije, od tam pa so ga zanesli tudi drugam po Aziji, pa tudi drugam po svetu, kjer ga gojijo predvsem kot okrasno drevo, saj nima nobene gospodarske vrednosti. Razmno\xc5\xbeuje se s potaknjenci in grebenicami.'